
Ministru kabineta sēdes protokollēmums

Noteikumu projekts "Grozījumi Ministru kabineta 2024. gada 7. maija noteikumos Nr. 284 "Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākuma "Pašvaldību pielāgošanās klimata pārmaiņām" pirmās un otrās projektu iesniegumu atlases kārtas īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Noteikt, ka tiek atbalstīta Eiropas Reģionālās attīstības fonda finansējuma novirzīšana 884 020 euro apmērā no Eiropas Savienības kohēzijas politikas programmas 2021.-2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.2. pasākuma "Nacionālas nozīmes plūdu un krasta erozijas pasākumi" (turpmāk - 2.1.3.2. pasākums) pirmās projektu iesniegumu atlases kārtas uz Eiropas Savienības kohēzijas politikas programmas 2021.-2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākuma "Pašvaldību pielāgošanās klimata pārmaiņām" otro projektu iesniegumu atlases kārtu, ievērojot projektā izveidojušos Eiropas Reģionālās attīstības fonda finansējuma atlikumu.
· 4. Pieņemt zināšanai, ka Viedās administrācijas un reģionālās attīstības ministrija grozījumus Ministru kabineta 2023. gada 27. jūnija noteikumos Nr. 353 "Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.2. pasākuma "Nacionālas nozīmes plūdu un krasta erozijas pasākumi" pirmās projektu iesniegumu atlases kārtas īstenošanas noteikumi" sagatavos kopā ar citiem (būtiskiem) grozījumiem šajā normatīvajā aktā, nosakot, ka turpmāk 2.1.3.2. pasākuma pirmās projektu iesniegumu atlases kārtas kopējais finansējums ir vismaz 15 891 266 euro, tai skaitā Eiropas Reģionālās attīstības fonda finansējums – 13 507 576 euro un līdzfinansējums, ko veido valsts budžeta līdzfinansējums vismaz 1 781 738 euro un pašvaldības līdzfinansējums vismaz 601 952 euro.

